Lav et referat af nedenstående tekst:

Tekst:
Badmintonklubben Aalborg Triton tabte i aftes klart til Hvidovre i første division. Alligevel var der en vinder i 2-7-nederlaget. Kun 20-årige Malthe Mølbjerg Nielsen bankede nemlig Hans Kristian Vittinghus. ’HK’ som han kaldes, er efterhånden blevet 36 år, og den tidligere top 10-spiller i verden og ekspertkommentator for TV2 Sport, smasher stadig habilt til fjerbolden. Derfor var Mølbjerg Nielsens sejr også en "sensation," ifølge hovedpersonen selv, som også faldt på knæ i ren begejstring efter sidste fjerbold i tresæt-sejren: Se video øverst. -	Jeg havde åbenbart kræfter nok i første og tredje sæt, siger han om de to afgørende sæt, hvor han vandt med smalleste margin. 22 – 20, 14 – 21 og 21 – 19 lød cifrene. -	Men jeg havde mangel på luft hele kampen. Jeg var så nervøs, at jeg nærmest ikke kunne trække vejret. Det er jo sygt at i første division, kan jeg møde Rasmus Messerschmidt den ene uge og ’HK’ i den anden. De hører jo til i ligaen, lyder det benovet fra nordjyden. Topper tidligt I en anden ketchersport fik en anden ung dansker et regulært gennembrud i Paris, da Holder Rune baskede Novak Djokovic. Helt i samme luftlag er vi ikke mandag aften i hallen på Vester Mariendal Skole, der ligger på Stjernevej i Aalborg, hvor Triton har hjemme. I hvert fald lyder det ikke til at en ny dansk badmintonstjerne er født, når man spørger Malthe Mølbjerg Nielsen selv. - Min drøm har jo altid været at komme på Tritons førstehold. Det er vel også det, jeg altid har spillet for. Jeg kan bedre lide at være herhjemme og har det pissegodt i klubben, siger han om hvorfor han hygger sig i Aalborg og ikke på elitecentre i Aarhus eller København. - Det er det der betyder noget for mig (hyggen, red.), ikke hvem og hvor, fortsætter Malthe Mølbjerg Nielsen, der også er en ganske habil padel-spiller. Hvis jeg kalder dig en ny Peter Gade eller Jan Ø. Jørgensen – hvad siger du så? -	Så har du også smurt tykt på! -	Mine visioner er i hvert fald nået. Så kan du vende den om og sige det er tidligt som 20-årig, siger Malthe Mølbjerg Nielsen med et grin.

Referat:
Der er ikke nødvendigvis en ny stjerne på den danske badmintonhimmel - trods sensationssejr til nordjyde mandag.